Italiyada “Ndrangeta” mafiya guruhi bilan aloqadorlikda gumon qilinayotgan 140 kishi sud oldida javob beradi. Bu haqda The Guardian nashri xabar bermoqda. Jinoiy guruh tarafdorlari ichida mahalliy biznesmenlar, kriminal yetakchilar, “Yuventus”ning sobiq futbolchisi Vinchentso Yakvinta va uning otasi bor. “Ndrangeta” guruhi jahonda kokain savdosining katta qismini nazorat qiladi va ayni paytda Italiyaning shimolida ta’sirini kuchaytirishga urinmoqda. Politsiya guruhni “Yevropadagi eng faol, boy va kuchli sindikat” deb hisoblamoqda.